યાત્રાધામ દ્વારકા અને બેટ દ્વારકામાં દરવર્ષે હજારો લોકો દર્શનાર્થે આવે છે. ત્યારે ઓખાથી બેટ દ્વારકા જવા માટે અવાર જવર કરવા માટે બોટ મારફતે જ જવું પડે છે. પરંતુ છેલ્લા ઘણા વર્ષોથી ભાડા વધારવાની મંજૂરી મળતી નથી અને તેને કારણે બોટ માલિકોને નુકસાન સહન કરવાનો વારો આવ્યો છે. અહીં હાલ 180 બોટ છે અને એક બોટ માલિકને ત્રણથી ચાર દિવસે ફેરી કરવાનો વારો આવે છે. ત્યારે હવે ફેરીબોટ સર્વિસ એસોસિએશન અને બોટ માલિકોએ ભાડું વધારવાની રજૂઆત સાથે ગુજરાત મેરિટાઈમ બોર્ડને આવેદન પત્ર આપ્યું છે.